INDITEX เจ้าของแบรนด์ ZARA มหาอำนาจแห่งวงการแฟชั่นจากแดนกระทิง
16 มกราคม 2565

INDITEX เจ้าของแบรนด์ ZARA มหาอำนาจแห่งวงการแฟชั่นจากแดนกระทิง
หากกล่าวถึงเครื่องแต่งกายแฟชั่นวัยรุ่นไม่ว่าจะเป็นเสื้อผ้า กางเกง เครื่องประดับอื่นๆ ที่คุณภาพดีและราคาเหมาะสม คงปฏิเสธไม่ได้ว่าต้องมีชื่อของแบรนด์ ZARA อยู่ในใจหนุ่มๆ สาวๆ ด้วยอย่างแน่นอน (โดยแบรนด์ ZARA ถือว่าเป็นสินค้าเรือธงของบริษัท Inditex ที่ทำยอดขายได้อย่างมากมาย) ซึ่งจุดเด่นของ ZARA คือการผลิตสินค้าแฟชั่นทันสมัยในราคาที่เข้าถึงได้ และการออกสินค้าใหม่ในปริมาณจำกัดสัปดาห์ละ 2 ครั้ง เพื่อกระตุ้นให้เกิดความต้องการจับจองเป็นเจ้าของ จนเกิดเป็นกระแส “Fast Fashion” ในปัจจุบัน
Inditex เจ้าของร้านค้าปลีกเครื่องแต่งกายแฟชั่นสัญชาติสเปนที่ใหญ่ที่สุดในโลก ซึ่ง ณ ปัจจุบัน Inditex มีสาขาทั่วโลกมากกว่า 7,000 สาขา โดยบริษัทก่อตั้งเมื่อปี 1963 โดย Amancio Ortega มีสินค้าใน Portfolio ที่มีชื่อเสียงมากมายไม่ว่าจะเป็น ZARA, Zara Kids, Zara Home, Pull & Bear, Massimo Dutti, Bershka, Stradivarius, Oysho และ Uterque
ปัจจุบัน Inditex มีมูลค่าตลาดอยู่ที่ EUR 86.21 Billion (as of 10/01/2022) ที่ผ่านมาราคาหุ้นในช่วง 52 สัปดาห์ มีราคาสูงสุดที่ EUR 32.48 ราคาต่ำสุดที่ EUR 23.96 โดยปัจจุบันราคาอยู่ที่ EUR 27.66 (as of 7/1/2022) ซื้อขายที่ P/E 29.35 เท่า และมีการจ่ายเงินปันผลอยู่ที่ 0.80%
ประเด็นในการลงทุน
-Inditex ได้ปรับเปลี่ยนมาเน้นการขายสินค้าผ่านทางช่องทางออนไลน์ โดยคาดว่าจะเพิ่มยอดขายในช่องทางนี้ได้ถึง 25% ในปี 2022 โดยการขายสินค้าผ่านช่องทางออนไลน์จะทำให้ Inditex ได้ประโยชน์จากการเสนอสินค้าโปรโมชั่นตามกลุ่มลูกค้าเป้าหมายได้อย่างรวดเร็ว
-รายได้ของ Inditex สองในสามมาจากนอกประเทศสเปน ซึ่ง Inditex จะได้ประโยชน์จากการอ่อนค่าของเงินสกุล EUR (ทำให้บริษัทได้ประโยชน์จากการส่งออกสินค้า)
-การแพร่ระบาดของ COVID สายพันธุ์โอไมครอนที่มีอัตราการเจ็บป่วยหนักในระดับต่ำ จึงอาจทำให้แนวโน้มการกลับมาเปิดเมืองเกิดขึ้นในเร็ววัน และส่งผลให้กิจกรรมทางเศรษฐกิจ เช่น การจับจ่ายใช้สอยในห้างสรรพสินค้า การท่องเที่ยวกลับมาคึกคักอีกครั้ง และเป็นปัจจัยบวกต่อธุรกิจเสื้อผ้าแฟชั่น
-ฤดูกาล สภาพแวดล้อมที่ส่งผลต่อการบริโภคเสื้อผ้าแฟชั่น เช่น ในช่วงเดือนธันวาคมที่ผ่านมา อุณหภูมิในช่วงฤดูหนาวสูงกว่าปกติ ทำให้ยอดขายสินค้า Winter Collection ปรับตัวลดลงจากสภาพอากาศดังกล่าว
-ปัจจุบันสินค้ากลุ่ม Fast Fashion กำลังถูกจับตามองว่าเป็นอีกหนึ่งสาเหตุของการเกิดภาวะโลกร้อน จากปริมาณการผลิตจำนวนมากที่ส่งผลต่อการปล่อย CO2 ซึ่งเป็นปัจจัยที่นักลงทุนควรพิจารณาในระยะยาว
Investor Tip:
Inditex จดทะเบียนอยู่ในตลาดหลักทรัพย์ Madrid Stock Exchange ประเทศสเปน (Inditex เข้ามาจดทะเบียนในตลาดหลักทรัพย์ในปี 2001) โดยมี Ticker Code ในการซื้อขาย (ITX SM) โดยมีขั้นต่ำในการซื้อขาย 1 หุ้น (Trade Lot) โดยนักลงทุนต้องแลกเป็นเงินสกุล EUR เพื่อทำการซื้อขายหลักทรัพย์
เงินสกุล EUR สามารถใช้ในการซื้อขายหลักทรัพย์ได้หลากหลายตลาดในยุโรปไม่ว่าจะเป็นฝรั่งเศส เยอรมัน ฮอล์แลนด์ อิตาลี และประเทศอื่นๆ ที่ใช้เงินสกุล EURO
นักลงทุนไทยอาจจะคุ้นเคยกับการลงทุนในหุ้นเสื้อผ้าอย่าง MC (Mc Jean) ซึ่งหุ้น MC มี Market Cap อยู่ประมาณ THB 7.13 Billion ขณะที่หุ้น ITX จะมี Market Cap อยู่ที่ EUR 86.21 Billion จึงเป็นโอกาสให้นักลงทุนได้ครอบครองหุ้นบริษัทแฟชั่นชั้นนำระดับโลก
Source: KS Offshore Investment , inditex.com, Bloomberg
เปิดพอร์ตลงทุนหุ้นต่างประเทศ > https://bit.ly/3c3oDs2
KSecurities #KS #OffshoreInvestment #หุ้นต่างประเทศ
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp